РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

23. новембар 2018. годне

Б е о г р а д

ПРЕДСЕДНИКУ

НАРОДНE СКУПШТИНE

Одбор за правосуђе, државну управу и локалну самоуправу је на 43. седници одржаној 23. новембра 2018. године, на онову члана 79. став 3. Закона о судијама („Службени гласник РС“,бр.116/2008, 58/2009 - одлука УС, 104/2009, 101/2010, 8/2012 - одлука УС, 121/2012, 124/2012 - одлука УС, 101/2013, 111/2014 - одлука УС, 117/2014, 40/2015, 63/2015 - одлука УС, 106/2015, 63/2016 - одлука УС и 47/2017) и члана 51. став 5. Пословника Народне скупштине (''Службени гласник РС, број 20/12 - пречишћени текст) утврдио Предлог одлуке о престанку функције председника Врховног касационог суда.

Одбор је закључио да Предлог одлуке упути Народној скупштини са предлогом да се у складу са чланом 167. Пословника Народне скупштине разматра по хитном поступку.

За представника предлагача на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић

 П Р Е Д Л О Г

 На основу члана 79. став 3, у вези члана 74. став 3. Закона о судијама („Службени гласник РС“, бр. 116/2008, 58/2009 - одлука УС, 104/2009, 101/2010, 8/2012 - одлука УС, 121/2012, 124/2012 - одлука УС, 101/2013, 111/2014 - одлука УС, 117/2014, 40/2015, 63/2015 - одлука УС, 106/2015, 63/2016 - одлука УС и 47/2017) и члана 15. став 2. тачка 3) Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_\_ седници \_\_\_\_\_\_\_\_\_\_\_\_\_\_\_\_\_\_\_

одржаној \_\_\_\_\_\_\_\_\_\_\_\_\_ 2018. године, донела је

О Д Л У К У

о престанку функције председника Врховног касационог суда

I

 Драгомиру Милојевићу престаје функција председника Врховног касационог суда истеком мандата.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_\_\_\_\_\_

У Београду, \_\_\_\_\_\_\_\_\_\_\_\_ 2018. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић,с.р

О б р а з л о ж е њ е

 Чланом 79. став 3. Закона о судијама („Службени гласник РС“, бр. 116/2008, 58/2009 - одлука УС, 104/2009, 101/2010, 8/2012 - одлука УС, 121/2012, 124/2012 - одлука УС, 101/2013, 111/2014 - одлука УС, 117/2014, 40/2015, 63/2015 - одлука УС, 106/2015, 63/2016 - одлука УС и 47/2017) утврђено је да се председник Врховног касационог суда бира на период од пет година и да не може поново бити биран.

 Драгомира Милојевића је Народна скупштина на Првој седници Другог редовног заседања у 2013. години, одржаној 31. октобра 2013. године, изабрала за судију Врховног касационог суда, а на Општој седници, одржаној 6. децембра 2013. године, именовани је изабран за председника Врховног касационог суда.

Чланом 74. став 3. Закона о судијама утврђено је да одлуку о престанку функције председника Врховног касационог суда доноси Народна скупштина. Одредбом члана 15. став 2. тачка 3) Закона о Народној скупштини утврђено је да Народна скупштина, у остваривању изборне функције, бира председника Врховног касационог суда и одлучује о престанку његове функције.

Драгомир Милојевић , председник Врховног касационог суда, упутио је Народној скупштини Допис број:118-3589/18 од 22. новембра 2018. године да му 6. децембра 2018. године, истиче петогодишњи мандат председника Врховног касационог суда.

Имајући у виду наведено, Одбор за правосуђе, државну управу и локалну самоуправу је, на 43. седници одржаној 23. новембра 2018. године, утврдио Предлог одлуке о престанку функције Драгомира Милојевића, председника Врховног касационог суда, истеком мандата.

Разлози за хитан поступак

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине, како би се створили услови да се у што краћем року покрене поступак избора новог председника Врховног касационог суда, чиме би се обезбедили услови за несметан рад овог суда.